
UDHËZIM I PËRBASHKËT

Nr. 3, datë 15.7.2025

PËR PËRCAKTIMIN E MASËS SË TARIFËS FIKSE TË VEPRIMIT PËRMBARIMOR, LLOJET E VEPRIMEVE PËRMBARIMORE TË TARIFUARA DHE RASTET E PËRJASHTIMIT NGA PARAPAGIMI I TARIFËS PËR KATEGORI TË CAKTUARA

Në mbështetje të nenit 102, pika 4 të Kushtetutës dhe të nenit 34, pika 3, të ligjit nr. 8/2023, “Për organizimin dhe funksionimin e Shërbimit Përmbarimor Gjyqësor Shtetëror”, ministri i Drejtësisë dhe ministri i Financave,

UDHËZOJNË:

I. DISPOZITA TË PËRGJITHSHME

1. Objekti i këtij udhëzimi është:

a) përcaktimi i masës së tarifës së shërbimeve përmbarimore të ofruara nga përmbaruesi gjyqësor shtetëror gjatë procedurës së ekzekutimit të titullit ekzekutiv;

b) përcaktimi i llojeve të veprimeve përmbarimore të tarifuara; 

c) përcaktimi i rasteve të përjashtimit nga parapagimi i tarifës për kategori të caktuara.

II. LLOJET E VEPRIMEVE PËRMBARIMORE TË TARIFUARA DHE MASAT E TARIFËS FIKSE TË SHËRBIMEVE PËRMBARIMORE 

1. Masa e tarifës fikse të shërbimit përmbarimor, kur titulli ekzekutiv përmban një detyrim monetar si kthim shume dhe/ose pagim detyrimi, përllogaritet si më poshtë: 

a) Tabela e tarifave fikse përmbarimore në lek, sipas vlerave të detyrimit:

nga ... leké deriné ...

Tarifa fikse

(né leké mbi vlerén e

leké detyrimit)
1-10,000 6,000
10,001 — 20,000 7,000
20,001 — 30,000 8,000
30,001 — 40,000 9,000
40,001 — 50,000 10,000
50,001 — 60,000 11,000
60,001 — 70,000 12,000
70,001 — 80,000 13,000
80,001 — 90,000 14,000
90,001 — 100,000 15,000
100,001 — 150,000 17,000
150,001 — 200,000 18,000
200,001 — 250,000 20,000
250,001 — 300,000 22,000
300,001 — 350,000 24,000
350,001 — 400,000 26,000
400,001 — 450,000 28,000
450,001 — 500,000 30,000

Vlera e detyrimit
nga ... leké deri né ... leké

Tarifa fikse
(né pérqindje mbi vlerén e

detyrimit)
500,001 —2,000,000 5.5%
2,000,001 — 5,000,000 3.85%
5,000,001 — 10,000,000 2.75%
10,000,001 —30,000,000 2.2%
30,000,001 — 90,000,000 1.65%
1.1%

Mbi 90,000,000

Minimumi 1, 485,000 leké
Maksimumi 2, 500,000 leké





b) Tabela e tarifave fikse përmbarimore në %, sipas vlerave të detyrimit:

2. Masa e tarifës fikse të shërbimit përmbarimor, kur titulli ekzekutiv përmban një detyrim jomonetar dhe të pavlerësueshëm, përllogaritet në varësi të objektit të ekzekutimit si më poshtë:

a) për reklamimin e një sendi të luajtshëm ose të paluajtshëm, vlera e tarifës fikse përllogaritet në masën e 1 page bazë minimale në shkallë vendi, të përcaktuar me vendim të Këshillit të Ministrave; 

b) për lirimin dhe vënien në posedim të një sendi të paluajtshëm, vlera e tarifës fikse përllogaritet në masën e 2 pagave bazë minimale mujore, kur sendi nuk ka një vlerë monetare të përcaktuar për çmimin e shitjes sipas të dhënave nga regjistri i Agjencisë Shtetërore të Kadastrës, apo sipas vlerësimit të një eksperti të pavarur të caktuar nga gjykata dhe/ose përmbaruesi gjyqësor. Në rast se sendi i paluajtshëm ka një vlerë referuese për çmimin e shitjes së tij sipas të dhënave të Agjencisë Shtetërore të Kadastrës apo sipas vlerësimit të ekspertit, atëherë tarifa fikse përllogaritet në përqindje mbi vlerën e sendit, sipas tabelës së treguar në pikën 1 të këtij kreu; 

c) për vënien në posedim të sendit të luajtshëm, vlera e tarifës fikse përllogaritet në masën e 1 page bazë minimale në shkallë vendi, të përcaktuar me vendim të Këshillit të Ministrave, kur sendi nuk ka një vlerë të përcaktuar për çmimin e shitjes. Në rast se sendi i luajtshëm ka një vlerë të përcaktuar për çmimin e shitjes në dokumentacionin e regjistruar apo ka një vlerë të përcaktuar për të cilën ky send është regjistruar si barrë siguruese, atëherë tarifa fikse do të përllogaritet në përqindje sipas tabelës së parashikuar në pikën 1 të këtij kreu;
ç) për marrjen e fëmijës dhe lejimin e së drejtës së vizitës, masa e tarifës fikse përllogaritet në masën 5,000 lekë, ndërsa tarifa fikse që lidhet me ekzekutimin e masës së detyrimit ushqimor është zero lekë; 

d) për organizimin dhe shitjen e sendit në ankand, masa e tarifës fikse përllogaritet në masën e 1 page bazë minimale në shkallë vendi, të përcaktuar me vendim të Këshillit të Ministrave;
dh) për zbatimin e një vendimi gjyqësor ose titulli ekzekutiv me objekt të pavlerësueshëm, nëpërmjet të cilit debitori duhet të përmbushë një detyrim të caktuar jo monetar, masa e tarifës fikse përllogaritet në masën e 1 page bazë në shkallë vendi, të përcaktuar me vendim të Këshillit të Ministrave.

3. Masa e tarifës fikse të shërbimit përmbarimor, kur titulli ekzekutiv është vendim i gjykatës për sigurimin e padisë, përllogaritet si më poshtë: 

a) nëse vendimi për sigurimin e padisë përmban një detyrim monetar dhe vlera e padisë është deri në 500,000 lekë, tarifa është 1/4 e pagës bazë minimale mujore;

b) nëse vendimi për sigurimin e padisë përmban një detyrim monetar dhe vlera e padisë është më shumë se 500,000 lekë deri në 2,000,000 lekë, tarifa është 1/2 e pagës bazë minimale mujore;

c) nëse vendimi për sigurimin e padisë përmban një detyrim monetar dhe vlera e padisë është më shumë se 2,000,000 lekë, tarifa është një shumë e barabartë me 1 pagë bazë minimale mujore;

ç) nëse vendimi për sigurimin e një padie përmban një detyrim jomonetar ose vlera e padisë nuk është e përcaktuar, tarifa e subjektit përmbarimor është një shumë e barabartë me 1/3 e pagës bazë minimale mujore.

4. Tarifa për ekzekutimin e titujve ekzekutivë me objekt “gjobë penale”, “gjobë administrative” dhe “shpenzime procedurale” është: 

a) për vlerën deri në 100.000 lekë, tarifa është 10%;
b) për vlerën mbi 100.000 lekë, tarifa është 5%.

5. Tarifa fikse e përllogaritur, sipas pikave 1, 2, 3 dhe 4 të këtij kreu, parapaguhet nga kreditori në llogarinë bankare të Zyrës Përmbarimore Gjyqësore në momentin e nënshkrimit të kontratës së shërbimit përmbarimor prej subjektit përmbarues dhe në fund të ekzekutimit i ngarkohet debitorit ose personave të barazuar me të. 

6. Tarifa fikse e përllogaritur sipas pikave 1, 2, 3 dhe 4, të këtij kreu, paguhet nga debitori apo personi i barazuar me të pas ekzekutimit tërësor të detyrimit që përmban titulli ekzekutiv ose në proporcion me vlerën e detyrimit të ekzekutuar. 

7. Tarifa për ekzekutimin e titujve ekzekutivë sipas pikave 1, 2, 3 dhe 4, të këtij kreu, në çdo rast nuk mund të jetë më e madhe se 2,500,000 lekë, pavarësisht vlerës së detyrimit.

8. Për të gjitha tarifat e parashikuara nga ky udhëzim zbatohet vlera përkatëse e TVSH-së.

III. RASTET E PËRJASHTIMIT NGA PARAPAGIMI I TARIFËS PËR KATEGORI TË CAKTUARA

1. Përjashtohen nga parapagimi i tarifës fikse të shërbimit përmbarimor: 

a) subjekte përfituese të ndihmës juridike të garantuar nga shteti sipas ligjit nr. 111/2017, “Për ndihmën juridike të garantuar nga shteti” ose që përjashtohen nga pagesa e një tarife shtetërore, për shkak të paaftësisë paguese; 

b) subjekti që paraqet për ekzekutim një vendim gjyqësor, i cili ka vendosur mbi të drejtat civile në procesin penal;

c) pala kreditore që paraqet për ekzekutim një vendim përfundimtar të gjykatës administrative, që ka marrë formë të prerë ose vendim për sigurimin e padisë, sipas legjislacionit në fuqi për gjykimin e mosmarrëveshjeve administrative; 

ç) organet e administratës shtetërore përjashtohen nga detyrimi për parapagimin e tarifave për vënien në ekzekutim të vendimeve për kundërvajtjet administrative.

IV. DISPOZITA TË FUNDIT
1. Ky udhëzim zbatohet për veprimet përmbarimore të ofruara nga shërbimi përmbarimor gjyqësor shtetëror, pas hyrjes në fuqi të tij.

2. Udhëzimi i përbashkët nr. 1276/5, datë 27.7.2017, i ministrit të Drejtësisë dhe ministrit të Financave “Për caktimin e tarifave për shërbimet e ofruara nga shërbimi përmbarimor gjyqësor shtetëror”, i ndryshuar, shfuqizohet.

3. Ngarkohet Drejtoria e Përgjithshme e Përmbarimit për zbatimin e këtij udhëzimi.

Ky udhëzim hyn në fuqi pas botimit në Fletoren Zyrtare.

MINISTËR I DREJTËSISË

Ulsi Manja

 MINISTËR I FINANCAVE
Petrit Malaj


